สวัสดีครับคุณขอสอบถามดังนี้นะครับลูกสาวผมอายุ 8 ปี 2เดือน พึ่งตรวจเจอว่าเป็นโรคธารัสซีเมียและให้เลือดไปเป็นครั้งแรกคุณบอกว่าเป็นเบต้า อี ผมอยากทราบว่าชนิดนี้มีความรุนแรงมากน้อยขนาดไหนและต้องปฦิบัติตัวอย่างไรบ้างครับ และนอกจากการรักษาโดยการทำสเต็มเซลแล้วการรักษาโดยยีนบำบัดการรักษาแบบไหนที่ไม่มีผลข้างเคียงหรือผลข้างเคียงน้อยที่สุดครับ
สวัสดีค่ะ โรคธาลัสซีเมีย เป็นภาวะเลือดจางชนิดหนึ่งที่ถ่ายทอดทางพันธุกรรม โดยความรุนแรงของโรคมีหลายระดับขึ้นกับชนิดของโรคที่เป็นค่ะ บางคนอาจเป็นรุนแรงต้องถ่ายเลือดตั้งแต่เด็ก บางคนเป็นแค่พาหะไม่มีอาการไปตลอดชีวิตโดยธาลัสซีเมียชนิดเบต้า อี จัดว่าเป็นโรคที่มีความรุนแรงปานกลาง อาจมีอาการแม้ในช่วงที่สบายดี อาจมีซีด ม้ามโต และถ้าเจ็บป่วยอาการอาจรุนแรงขึ้นได้การดูแลตนเองสามารถทำได้ตามปกติ ทั้งเรื่องการพักผ่อน การรับประทานอาหารให้ครบ 5 หมู่ ไม่มีข้อห้ามอะไร และหากไม่สบาย เช่นมีไข้ หรือติดเชื้อใดๆในร่างกาย ควรรีบไปพบแพทย์ เพราะอาจต้องมีการให้เลือดส่วนการรักษาด้วยการทำยีนบำบัดหรือการปลูกถ่ายไขกระดูกนั้น ต้องทำโดยแพทย์ผู้เชี่ยวชาญด้านโรคเลือด และจะต้องหาผู้บริจาคที่มีชนิดของเม็ดเลือดขาวที่ตรงกันด้วย ซึ่งค่อนข้างยาก อีกทั้งอาจเกิดภาวะแทรกซ้อนจากการรักษาและเสี่ยงเสียชีวิตจากภูมิคุ้มกันบกพร่องหลังการรักษาได้ วิธีนี้จึงใช้ได้กับเด็กบางรายเท่านั้นอ่านเพิ่มเติม